open-index/open-wikipedia-markdown huggingface dataset:
Jules Bernard Luys

**Jules Bernard Luys** (født 17. august 1828 i Paris, død 21. august 1897) var en fransk nevrolog som gjorde viktige oppdagelser innen nevroanatomi og nevropsykiatri

Luys var ferdig utdannet lege i 1857 og utførte omfattende forskning innen sentralnervesystemets anatomi, patologi og funksjoner. I 1865 publiserte han avhandlingen *Recherches sur le système cérébro-spinal, sa structure, ses fonctions et ses maladies.* ("Studier vedrørende cerebrospinal-systemets struktur, funksjon og sykdommer"), i denne avhandlingen fulgte det også med en tredimensjonalt atlas av hjernen. Det var i denne boken at Luys kom med den første beskrivelsen av strukturen som i dag kalles nucleus subthalamicus. Luys kalte dette området for *bandelette accessoire des olives supérieures* (accessory band of the superior olives) og konkluderte at det var et senter for fordeling av påvirkning av cerebellær påvirkning av striatum. Luys kartla også projeksjonene fra nucleus subthalamicus to globus pallidus og projeksjonene til nucleus subthalamicus  fra hjernebarken. I dag anses disse banene og strukturene å være sentrale i patofysiologien ved Parkinsons sykdom, hvor nucleus subthalamicus er et viktig målområde for dyp hjernestimulasjon.

Auguste Forel (1848&ndash;1931) gav nucleus subthalamicus navnet 'corpus Luysii* (Luys' nucleus), et navn som i dag fortsatt benyttes av enkelte.

==Referanser==
<references/>

== Kilder ==
* Luys, Jules Bernard. *Recherches sur le système cérébro-spinal, sa structure, ses fonctions et ses maladies.* Paris: Baillière, 1865.
* Parent, André (2002). *Jules Bernard Luys: A Singular Figure of 19th Century Neurology.'' The Canadian Journal of Neurological Sciences 29(3): 282&ndash;288 (Gratis fulltekst tilgjengelig).
Stavanger International Church

**Stavanger International Church** (SIC) er en engelsk-språklig kristen menighet i Stavanger, tilsluttet AICEMEA (Association of International Churches in Europe, the Middle East and Africa). I år 2011 hadde SIC medlemmer fra over 20 land og Dr. Olav Bjørgaas var menighetens første prest i 1971.

Gudstjenestene avholdes kl. 11:00 hver søndag i aulaen på Misjonshøyskolen som ligger på Kampen like ved Kampen kirke, adressen er Misjonsmarka 12.
Pastor i menigheten er Joeli Baleiwai.

## Referanser



### Internett
# Gudstjenester i Stavangerkirkene
# Den internasjonale kirken runder 40

## Eksterne lenker
* www.sic.no/ – Stavanger International Church
Objekt

:*Denne omhandler betegnelsen *'objekt**. For den grammatiske termen, se [[objekt (grammatikk)]].''

Et **objekt*' ([[latin]]: *objectum*, partisipp av *objicere'') er i prinsippet et ord som det kan føres en samtale om. Ifølge etymonline.comhttp://www.etymonline.com/index.php?search=object&searchmode=none oppsto betydningsfornemmelsen 'siktemål' c. 1386, jamfør (objektiv eller, som uttrykk i skuespillerkunstens såkalte metode: 'superobjektiv', brukt om en karakters grunnleggende motiv) . Ordet er sammensatt av 'ob' som blir oversatt med 'mot' eller 'henimot', og 'jekt' som kommer av lat. 'jacere': 'å kaste'. Objekt blir ofte satt i en dikotomisk sammenheng med 'subjekt', i betydningen det erkjennende subjekt, men ordet 'subjekt' betyr snarere 'underkastet', noe som er påpekt i moderne kontinental filosofi.   

Normalt er et objekt en gjenstand som det kan tas og føles på, men det kan også være en person, et dyr, en eiendom, et element i universet eller for eksempel en sinnstilstand som er gjenstand for forskning. 

## Se også
* Objektorientert programmering

## Eksterne lenker
*
North Sea Baptist Church

**North Sea Baptist Church** (NSBC) er en engelskspråklig kristen menighet i Stavanger.

De har gudstjenester i Adventkirken på Kristianslyst i Hillevåg bydel.

Menigheten startet 28. oktober 1973, og har samarbeid med Det Norske Baptistsamfunn, andre engelsktalende baptister i Europa og med Southern Baptist Foreign Mission Board. 

## Eksterne lenker
* www.nsbc.no/ – North Sea Baptist Church
Kjølv Egeland

**Kjølv Egeland** (1918–1999) var en norsk litteraturhistoriker, høyskoledirektør og politiker for Det norske Arbeiderpartiet.

Egeland var cand.philol fra 1943. Han var fra 1963–1969 rektor ved Stavanger katedralskole; 1969–1974 direktør ved Rogaland distriktshøgskole og 1976–1979 – Kirke- og undervisningsminister i Odvar Nordlis regjering.

Han var faren til tidligere visegeneralsekretær i FN, Jan Egeland, og bestefaren til norsk mester i høydehopp i 2008, Kjølv Egeland.

## Forfatterskap
* *[[Henrik Wergeland]] og utlandet*. Oslo, 1942
* *[[Nordahl Grieg]]*. Gyldendal, 1953
* *Norsk for gymnasiet*. Av Ernst Wilson og Kjølv Egeland. København: Gads, 1954
* *Folk og forhold i Haugesund ved begynnelsen av 1890-åra*. Haugesund, 1954
* *Skyld og skjebne – studier i fire romaner av [[Sigurd Hoel]]*. Gyldendal, 1960
* *[[Sigurd Hoel]]: Møte ved Milepelen, rettleiingskurs*. 1964
* *Norges litteraturhistorie. Bind 5: Mellomkrigstid*, sammen med Tordis Ørjasæter. Cappelen (1975/1996)

## Referanser


## Eksterne lenker
*
Gjenstand

Begrepet **gjenstand** har flere betydninger.

## Etymologi
Ordet *gjenstand* har opprinnelse i tyske *Gegenstand*, som direkte betyr «det som står like overfor». Dette ordet er igjen relatert til latin *objectum*, «det som ligger der».

## Gjenstand i betydning ''ting''
En *gjenstand* kan være et flyttbart objekt som det kan tas og føles på, og som det kan tas et fotografi av.

En gjenstand er normalt et bearbeidet produkt som kan omsettes og har en viss verdi.

## Gjenstand i betydning ''emne'', ''formål'' eller ''objekt''
Ordet *gjenstand* brukes i uttrykket «gjenstand for», og angir da et emne, formål eller objekt, og der den/det som omtales objektifiseres.

## Andre bruksområder
*«En lille genstand»* på dansk betyr en drink. Genstandkonseptet er også overført til å brukes som enkel beregning av påvirkethet, ved at en genstand telles som en viss promille.
Rose Tattoo

**Rose Tattoo** er et hardrock-band fra Australia. De ble stiftet i Sydney, 1976 av Peter Wells (1948–2006). Flere av platene deres er produsert av George Young, som er bror til Angus Young og Malcolm Young i AC/DC.

De har inspirert en rekke band, blant andre Backstreet Girls fra Norge. Selv er de inspirert av blues, rock and roll og band som Rolling Stones og Faces.

Noen kjente sanger er «Rock And Roll Outlaw», «The Butcher And Fast Eddie», «Tramp», «Scarred For Life», «Nice Boys», «Dead Set», «Southern Stars», «Death Or Glory», «Magnum Maid» og «Sidewalk Sally».

Rose Tattoo holdt konsert på Rockefeller Music Hall i Oslo 7. august 2007. Det norske bandet The Carburetors var uannonsert oppvarmingsband for dem. Carburetors varmet også opp sammen med Backstreet Girls da Rose Tattoo spilte på Blaker 1. juni 2002.

## Diskografi
**Rose Tattoo* (1978)
**Assault & Battery* (1981)
**Scarred for Life* (1982)
**Southern Stars* (1984)
**Beats from a Single Drum* (1986)
**Pain* (2002)
**Blood Brothers* (2007)
**Outlaws*  (2020)

## Konserter i Norge
* 1. juni 2002, Blaker
* 7. august 2007, Rockefeller, Oslo
* 19. juli 2022, Rockefeller, Oslo

## Medlemmer
*Angry Anderson, vokalist
*Mick Cocks, gitar
*Dai Pritchard, slidegitar
*Mark Evans, bassgitar
*Paul DeMarco, trommer

## Medlemmer ved første plateutgivelse
*Angry Anderson, vokalist
*Mick Cocks, gitar
*Peter Wells (1948–2006), slidegitar
*Ian Rilen (1947–2006), bassgitar
*Dallas Royal, trommer

## Eksterne lenker
* 
* 
*
Rogaland distriktshøgskole

**Rogaland distriktshøgskole** (RDH) ble åpnet på Ullandhaug i Stavanger i 1969, og var en av de tre første distriktshøgskolene i Norge. RDH er senere sammenslått med flere andre høgskoler til det som i dag er Universitetet i Stavanger.

## Direktører og rektorer 1969 til 1986
Direktører var Kjølv Egeland fra etableringen i 1969 til 1974, da han ble avløst av Karstein Førsvoll, som satt fra 1974 til 1985.  Rektor ble innført i 1979 da Magne Førre satt de første ni månedene, avløst av Kåre Hegland som satt til nyttår. Fra 1980 til 1983 satt Erik Leif Eriksen som rektor, etterfulgt av Susanne Begnum som satt til oktober 1985, før siste rektum ut ble Jon Natvig som satt de siste 3 månedenene før nedleggelsen.

## Videre ferd fra 1986
Rogaland distriktshøgskole ble i 1986 slått sammen med Stavanger ingeniørhøgskole til Høgskolesenteret i Rogaland (HSR). Høgskolesenteret ble til Høgskolen i Stavanger (HiS) 1. august 1994, da seks statlige og en privat høyskole i Stavanger fusjonerte til en institusjon. 1. januar 2005 ble Høgskolen i Stavanger (gitt ny status som Universitetet i Stavanger (UiS).

Rogalandsforskning ble etablert i 1973 i tilknytning til distriktshøgskolen.
## Referanser
Netanya

**Netanya** er en by i Sentraldistriktet i Israel, og viktigste by i regionen Sharon. Byen ligger ved Middelhavet ca. 30 kilometer nord for Tel Aviv. Byens befolkning var på 173&nbsp;800 i 2006, og det er forventet at den når 350&nbsp;000 innen 2020.

Den er en av de viktigste feriebyene i Israel med fine strender, behagelig klima, eksklusive hoteller, restauranter, nattklubber, kaféer, butikker, et blomstrende natteliv med liv og glade dager og en avslappet atmosfære. Byen har derfor i mange år vært et populært feriested med mange turister. 

I 1933 ble det første diamantsliperiet grunnlagt i byen og etter hvert utviklet Netanya seg til et sentrum for Israels diamantindustri med mange diamantsliperier og -sentra. Diamanter er en av Israels største import- og eksportartikler og landet har i mange år vært verdens største eksportør av slepne diamanter. I byens utkant ligger der flere industriområder med bl.a. støperier, garverier, bryggerier og maskin- og ingeniørvirksomheter. Jernbanestasjonen ligger ved banen mellom Tel Aviv og Nahariya. 

Byen, som er oppkalt etter Nathan Strauss, ble grunnlagt i 1928–1929 som et landbrukssamfunn med sitrusplantasjer. Den fruktbare Sharonsletten på Israels sentrale kystområde er et frodig sitrusland med mange plantasjer og dyrking av alle sorter sitrusfrukt.

Byens høyeste tårn er boligblokken Sea Opera 2.

## Sport
Det er tre fotballag i Netanya, det største er Maccabi Netanya, og den største lokale rivalen er Beitar Nes Tubruk. Det tredje er Maccabi HaSharon, selv om laget ligger i 6. divisjon i Liga Gimel. Elitzur Netanya representerer byen i 2. divisjon i israelsk basketball. I baseball er byen representert av Netanya Tigers i Den israelske baseballigaen. Som en del av *«Netanya &ndash; sportens by»*-programmet ble strandfotballstadionet bygd og huser i dag israelsk mesterskap og internasjonale «diamant-turnering»-spillene.

I tillegg har Maccabi Netanya også en bokse- og fekteklubb, mens det er en judo- og gymnastikklubb i Hapoel Netanya.

Netanya er også senteret for paragliding i Israel. De moderate klippene samt vind gjør stedet ideelt for sikker og underholdende paragliding.

## Vennskapsbyer
*  Bournemouth
*  Cincinnati
*  Dortmund
*  Gießen
*  Gold Coast
*  Nice
*  Sarcelles
*  Siófok
*  Stavanger
*  Sunny Isles Beach

## Fotnoter


## Referanser


## Eksterne lenker
* 
*  Offisielt turistnettsted 
*  Turistnettsted
Ti i skuddet

***Ti i skuddet*** er et norsk musikkprogram og hitliste som gikk på NRK Radio fra 1965 til 2007. Programmet var et populæritetsbarometer for populærmusikk på det norske markedet, der en jury på først 100, så senere 200, ungdommer stemte på låtene de likte best. Ordningen med jury ble erstattet av telefonstemmer i 1992. Programmet gikk opprinnelig annenhver uke, men ble etter hvert sendt hver uke. Vidar Lønn-Arnesen ledet programmet frem til 1990. Steinar Fjeld var vikar fra 1985, og ledet programmet alene fra 1991 til 1998. Programmet gikk opprinnelig på P2, men ble flyttet til P3 i 1993.

Første sending gikk på luften 23. april 1965. 30. september 1992 ble programmet sendt på P2 for siste gang, og 14. oktober tok P3 over musikkprogrammet. Siste program ble sendt 16. april 2007.

NRKs listepop-program var populært blant flere generasjoner unge, men tok en pause på 1970-tallet. I 1980 var programmet tilbake igjen for fullt. På starten av 2000-tallet ble «Ti i skuddet» sendt i kanalen mP3 hver mandag med Håvard Sylte som programleder. Programmet hadde da endret tittel til *10 i skuddet*.

*Ti i skuddet* kom på lufta igjen i NRK P1+ fra oktober 2018, med ukentlige sendinger som spiller musikken fra de gamle programmene. Programleder er Henning Olstad.

## Opplegg

*Ti i skuddet* var ungdommens eget program. To juryer, hver bestående av 100 ungdommer, trykket på mentometerknapper for å stemme på de låtene de likte best, og de bestemte også hvem som skulle vinne. Dette var helt nytt i radioen på den tiden. Listene fra *Ti i skuddet* ble et stort samtaleemne blant ungdommer i flere generasjoner. 10. september 1987 ble juryen utvidet til to steder med 100 ungdommer hver, men 23. april 1992 gikk NRK bort fra praksisen med å ha to ungdomsjuryer med 200 mennesker i studio. I stedet fikk radiolytterne stemme på sine favoritter via telefon. Avgjørelsen om dette ble gjort av økonomiske årsaker, og fordi NRK mente det var mer rettferdig å la lytterne selv bestemme hvilke låter som skulle ha poeng. Det ble samtidig bestemt at programmet skulle sendes fra NRK Tyholt i Trondheim, i stedet fra Marienlyst.

## Referanser


## Eksterne lenker
* Oversikt over listene
* Ti i skuddet på NRK Radio
Dagsnytt 18

***Dagsnytt 18***, også skrevet ***Dagsnytt Atten***, er et norsk nyhets- og debattprogram som har gått på NRK Radio siden 1990. Programmet er en del av Dagsnytt-redaksjonens magasinavdeling. Det sendes på radiokanalen NRK P2 og NRK Nyheter, samt på TV-kanalen NRK1. Programmet sendes alle hverdager mellom klokka 18.00 og 19.00. 

De debattantene og intervjuobjekter som deltar i *Dagsnytt 18* er oftest politikere, organisasjonsledere, journalister, skribenter og kommentatorer. De fleste sakene som tas opp følger opp eller utdyper saker som allerede er omtalt i media. 

På Twitter refereres det ofte til debatter på *Dagsnytt 18* med emneknaggen #Dax18.

## Historikk
Programmet ble lansert i 1990 under navnet *Atten Tretti*, og gikk mellom kl 18.30 og 19.30. Men da *[[Dagsrevyen]]* i 1992 bestemte seg for å flytte sitt sendetidspunkt fra 19.30 til 19.00 valgte Atten Tretti-redaksjonen å flytte sitt program til kl 18.00 og dermed endret de navnet til *Dagsnytt Atten*.

*Dagsnytt 18* er et radioprogram, men i 2007 ble det montert TV-kameraer som viser programleder og gjester i studio. Den TV-sendte utgaven av programmet begynte som svært enkle fjernsynssendinger fra radiostudio, direktesendt på NRK2, men fra 18. mars 2019 fikk programmet nytt studio, bedre tilpasset sendinger på TV.  Fra mars 2020 ble TV-sendingene flyttet til NRK1. Selv om programmet opprinnelig er et radioprogram, har TV-sendingene større publikum enn radioprogrammet, med henholdsvis  TV-seere og cirka  lyttere av radiosendingene (2015).

For programmet har Fredrik Solvang blitt nominert til Gullruten 2017 i klassen beste mannlige programleder mens Sigrid Sollund ble nominert til Gullruten 2021 i klassen beste programleder -nyhet, sport eller aktualitet.

## Nåværende programledere i Dagsnytt 18

* Ugo Fermariello
* Anne Kathrine Førli
* Sverre Tom Radøy
* Sigrid Sollund
* Lilla Sølhusvik
* Gry Elisabeth Veiby
*Espen Aas
*Lin Beate Gabrielsen

## Tidligere programledere (ikke fullstendig oversikt)

*Anne Grosvold
*Frithjof Jacobsen
*Tomm Kristiansen
*Kai Sibbern
*Fredrik Solvang
*Tor Øystein Vaaland

## Referanser


## Eksterne lenker
* Dagsnytt 18 - TV i NRK Nett-TV (tilgjengelig for norske IP-adresser).
* Om programmet
* 5000 av Dagsnytt 18s sendinger fra 1992 fra NRKs radioarkiv lagt ut som lydstrøm av Nasjonalbiblioteket
Ferrari F50

**Ferrari F50** (1995–97) var en to-dørs og to-seters superbil fra den italienske bilprodusenten Ferrari. Den overtok for Ferrari F40 og ble etterfulgt av Enzo Ferrari.

Ifølge fabrikken ble kun 349 bygget. Senere tellinger anslår at 380 ble bygget.

Navnet F50 markerte selskapets 50-årsjubileum. Den har en 4.7 liters V12-motor med 60 ventiler, som ble utviklet fra Ferraris Formel 1-motorer.

F50s motor var fra løpsbilen F333SP i den amerikanske racingserien IMSA (1994). F50 GT var tre prototyper for racingbruk med fast tak, stor hekkspoiler, en ny frontspoiler og en rekke andre justeringer. Motoren ble bygget om til å levere omkring 750 hestekrefter og var raskere enn 333SP, men Ferrari kansellerte prosjektet og solgte prototypene.

*Bolide* fra 1998 var en coupe bygget til sultanen av Brunei med en V12-motor utviklet av Fiat og det samme chassiset som F50, men fikk et nytt utseende.

## Bilder

Ferrari F50.jpg
Red Ferrari F50 (12098083845).jpg
Ferrari F50 Rear (17115768058).jpg


* Motor: 4.7&nbsp;liter (4&nbsp;699 ccm) V12
** Boring: 85&nbsp;mm
** Slaglengde: 69&nbsp;mm
* Effekt: 513&nbsp;hk ved 8&nbsp;500 o/min
* Dreiemoment: 470&nbsp;Nm ved 6&nbsp;500 o/min
* Akselavstand: 2&nbsp;581&nbsp;mm
* Lengde: 4&nbsp;481&nbsp;mm
* Høyde: 1&nbsp;120&nbsp;mm
* Bredde: 1&nbsp;986&nbsp;mm
* Vekt: 1&nbsp;229 kilo
* Toppfart: 325&nbsp;km/t
* 0–100&nbsp;km/t: 3.7 sek.
* 0–160&nbsp;km/t: 7.2 sek.
* 1/4-mil: 11.1 sek.

## Referanser


## Eksterne lenker
* 
* La Ferrari F50, bilde- og artikkelsamling om F50
* F50 register  over kjente serienummer
Stiftamtmann

**Stiftamtmann** var fra 1692 i Danmark-Norge den offisielle betegnelse for den i stiftsbyen fungerende amtmann, som sammen med stiftets (bispedømmets) biskop utgjorde stiftsøvrigheten. I Norge var det fire av dem, én i Christiania (som også kunne titulere seg «Vice-stadholder» og stod noe over de andre), Christiansand, Bergen og Trondhjem. Under disse stod amtmennene; under disse igjen fogdene. 

Opprinnelig var stiftsamtmannen ikke kun amtmennenes, men også de øvrige kjøpstadmyndigheters foresatte. Han skulle våke over kongens regalier og rettigheter, samt påse at kongens befalinger og forordninger ble overholdt. Han skulle også passe på at stiftets biskop ikke forfaldt til vranglære eller forargerlig levnet. Denne overordnede rolle tapte med tiden en del av sin betydning.  

I Norge falt benevnelsen bort i 1918 og ble erstattet med fylkesmann. 

## Referanser
Donald Tosh

**Donald Tosh** (født 16. mars 1935, død 3. desember 2019) var en britisk manusforfatter som jobbet for BBC i 1960-årene.

Tosh jobbet som manusredigerer på *[[Doctor Who]]* fra og med historien *[[The Time Meddler (Doctor Who)|The Time Meddler]]* og til og med *[[The Massacre of St Bartholomew's Eve (Doctor Who)|The Massacre of St Bartholomew's Eve]]*. I løpet av sin tid på serien jobbet han med produsentene Verity Lambert og John Wiles. Før *Doctor Who* var han i en kort periode manusredigerer for *Compact* og han hadde hjulpet til med å utvikle *[[Coronation Street]]*.

Tosh omskrev mye av *The Massacre of St Bartholomew's Eve* for å gjøre historien historisk riktig og tilpasse den fordi at William Hartnell skulle spille både Doktoren og abbeden av Amboise. På den siste episoden ble jobben som manusredigerer gitt over til Gerry Davis og de ble begge kreditert i rulleteksten.

Han omskrev også historien *[[The Celestial Toymaker (Doctor Who)|The Celestial Toymaker]]* av Brian Hayles. Den ble igjen omskrevet av Davis. Tosh sa senere at det eneste fra hans versjon som overlevde var det trilogiske spillet.

Etter at han forlot TV-industrien, jobbet Tosh for English Heritage. Han var blant annet ansvarlig for Sherborne Castle og St Mawes i Cornwall. 

## Referanser


## Eksterne lenker
* 
* En kort biografi.
Zoom 8

**Zoom<sup>8</sup>** er en 8-fots seiljolle med 4,8 kvadratmeter seilareal, og en kjent regattabåt for barn og unge. Båten har buet skrogform og derfor planer den lettere enn Optimistjollen. Zoom8 regnes for å være en fin overgangsbåt for seilere som er for store eller gamle for Optimistjollen, men som ikke vil gå over til mer krevende båter som Laser, Europa eller 29er. Zoom8 er et av få vellykkede forsøk på å skape en klasse som dekker denne overgangen. Øvre aldersgrense på å delta i regatta i Zoom8 er 19 år.

I Norge er det nå rundt 40 aktive regattaseilere. I store mesterskap som EM og VM er med rundt 150 deltakere og det blir hele tiden flere. De største Zoom-miljøene i verden er i Østerrike, Russland, Tyskland og de nordiske landene.

## Verdensmesterskap
Hvert år blir det arrangert verdensmesterskap i Zoom8, i tillegg til europamesterskap og JNoM (junior-nordisk mesterskap). Norge har arrangert VM to ganger; Tønsberg arrangerte VM i 2007, og i 2013 ble det arrangert i Ran.

## Eksterne lenker
* Klassklubbsiden for Zoom<sup>8</sup> i Norge 
* International Zoom<sup>8</sup> Class Association
Louie Weaver

**Louie Weaver III** (født 1951) er en amerikansk musiker. Han er mest kjent for å ha vært trommeslager i kristenrockbandet Petra i 22 år. Han måtte slutte i Petra i 2003, og ble erstattet av Paul Simmons. Etter dette har han jobbet med et nytt band, kalt VIKTOR.

Louie Weaver er gift med Penny Weaver, og han er en stor fan av Mikke mus.

I 2005 gikk han sammen med vokalist og tidligere kollega i Petra (John Shlitt), for å lage et album som het Project Damage Controll.

I 2011 var Louie Weaver igjen aktuell med gjengen fra Petra, denne gangen Classic Petra (Petra med 80talls-besetning), med Greg X Voltz som vokalist. De de dro ut på turné med 80talls-låter, og var bl.a. på Skjærgårds Music and Mission Festival som ble arrangert ved Risøya Folkehøyskole ved Tvedestrand i Norge fra 5. til 10. juli 2011.

## Eksterne lenker
* Bandet Viktor
Verdenscupen i skihopping 2006/07

**Verdenscupen i skihopp 2006/07** ble arrangert i perioden 24. november 2006–25. mars 2007. Verdenscupen organiseres av Det internasjonale skiforbundet.

## Sluttstilling (individuelt)

## Sluttstilling (nasjonskampen)

## Rennresultater



## Laghopp
Krus

**Krus** er et drikkekar som brukes til varme drikker som kaffe og te eller kalde drikker som øl eller saft. Gamle krus ble skåret i tre eller bein eller forma av leire, mens de fleste moderne krus er laget av keramiske materialer. Krus kan variere i størrelse og kan romme fra ca. 0,1 til 5 liter. På norsk brukes betegnelsen krus om tre forskjellige typer drikkekar:

1. Om drikkekar som er laget av glass, keramikk, metall, papp eller plast og med hank i sida, og uten tilhørende skål. Slike krus brukes ofte i mindre formelle sammenhenger til kaffe eller te. Kaffe- eller tekoppen brukes derimot i mer formelle sammenhenger som for eksempel i selskap der skåla forhindrer søl på duken. Kruset har gjerne større volum enn koppen og kan også være godt å varme hendene på.

2. Om drikkekar med lokk og hank, der korpus er laget av glass eller keramikk. Krus brukes også i dag om tilsvarende drikkekar av tre eller metall, men disse kalles helst kanne eller drikkekanne.

3. Om begerformet drikkekar av keramikk uten hank.

## Litteratur
* Gaustad, Randi (1987): Gammelt norsk stentøy fra Egersund. Oslo. ISBN82-7003-077-5
* Østby, Jon Birger (1983): ''Nomenklatur for drikkestell'', med tegninger av Torill Sand. Oslo

## Eksterne lenker
* Krus i DigitaltMuseum

## Noter
DSCP

**Differentiated Services Code Point** (**DSCP**) er et 6 bits-felt i IP-pakken. DSCP brukes for å klassifisere IP-pakker i forskjellige tjenestekvaliteter. DSCP erstatter sammen med ECN det tidligere TOS-feltet. 6 bits gir 64 forskjellige klasser en IP-pakke kan plasseres i. Disse kan man velge selv, men for å lette samvirkning mellom systemer er det definert opp et sett med klasser og hva disse klassene brukes til.

## Eksterne lenker
* RFC 2474: Definition of the Differentiated Services Field (DS Field)
* Cisco: Implementing Quality of Service Policies with DSCP
VM i skiskyting 1992

Det **27. [[VM i skiskyting|verdensmesterskapet i skiskyting]]**  ble arrangert i Novosibirsk i Russland i 1992. Siden OL i Albertville ble arrangert samme år, ble det bare arrangert verdensmesterskap i lagkonkurranse. 

## Menn

## Kvinner

## Medaljestatistikk

## Kilder
*Resultatdatabase hos realbiathlon.com
*Resultatdatabase hos firstskisport.com
Linda Johansen

**Linda Johansen** (født 1967) er en norsk gründer innen skjønnhetspleie som har etablert flere skjønnhetssalonger og en nettbutikk. Hun har tidligere drevet innen utelivsbransjen, vært nakenmodell og redaktør for nakenbladet ''Lek''.  

Johansen startet karrieren som nakenmodell i amerikansk *[[Penthouse]]* i slutten av 1980-årene. I 1990 ble hun kåret både til månedens og tiårets Penthouse Pet. Under denne tiden reiste hun også rundt og drev striptease på diverse go-go-klubber i USA. I starten av 1990-årene reiste hun tilbake til Norge hvor hun i 1992 redaktør for mykpornobladet ''Lek'' (*Nye Lek*), og etterhvert ''Cocktail'' (*Nye Cocktail*) (1994) og *Kontaktforum* (1993). Under tiden som redaktør opptrådte hun sporadisk som nakenmodell i bladet og i 1998 var hun på forsiden av den norske utgaven av *[[Playboy]]*. Samme år sluttet hun i redaktørjobben og avsluttet samtidig karrieren i pornobransjen. Hun forsøkte seg deretter i utelivsbransjen, og sammen med sin daværende samboer, drev hun utestedene Gozzip og Galleriet i Oslo sentrum. Han trakk seg ut av bransjen rundt årtusenskiftet og gikk etterhvert inn i kosmetikkbransjen. I 2005 startet hun sin første hudpleiesalong og i 2016 etablerte hun en nettbutikk som to år på rad (2019 og 2020) ble kåret til «Årets nettbutikk» og Årets gasellebedrift for region Østlandet. 

I midten av 1990-årene sang hun i gruppa *[[Hype]]* som fikk en hit med en nyinnspilling av låten "Hands Up".  

I 2004 gav hun ut selvbiografien *For alles øyne*, som handlet om hennes liv i medias søkelys og tiden som nakenmodell. Hun har også utgitt sakprosabøker som *Hudpleietips for voksne jenter* (2009) og *Fantastisk etter 40* (2021). 

Hun ble gift i 2018 med forretningsmann Timm Wold. Han er ansatt som daglig leder i hennes bedrift.

## Opptredener på TV
* *[[Fangene på fortet]]* (TV3) (1995)
*''Otnes live'' (TV3) (1995)
**[[Cumbaya]]* (ZTV Norge) (1995)
*''Turid pluss 15'' (TV 6) (1996)
* *[[Nåde den som tror]]* (TV 2) (1996)
*''3 fluer'' (TVNorge) (1997)
* *[[Mot i brøstet]]* (TV2) i episoden «I full strekk» (1997)
* *[[Komplottet]]* (TV3) (1997)
*''Rebusløpet'' (TV 2) (1997)
* *[[Stol aldri på en kjendis]]* (TV2) (1998)
**[[Hun & Han]]* (TV3) (1998)
**[[Mandagsklubben]]* (TVNorge) (1998)
*''Sen kveld med Thyvold'' (TV3) (1999)
**[[Først & sist]]* (NRK1) (2004)
* *[[Skogheim flytter inn]]* (TV 2) (2012)
* *[[Skal vi danse (TV-program)|Skal vi danse]]* (2013) Deltaker
* *[[4-stjerners middag]]* (TV Norge) (2021)
* ''Camp kulinaris'' (2022) Deltaker

## Referanser


## Eksterne lenker
* 
* Hjemmeside
* Tett på nett: Linda Johansen (VG, 1999)
Cocktail (andre betydninger)

**Cocktail** har flere betydninger:

**[[Cocktail (film)]]*, en amerikansk spillefilm fra 1988 med Tom Cruise i hovedrollen. 
*Cocktail (tidsskrift), et norsk pornoblad.
Grbavica

**Grbavica** kan vise til:

* Grbavica, Novi Sad, bydel i Novi Sad, Serbia.
* Grbavica, Sarajevo, bydel i Sarajevo, Bosnia-Hercegovina.
* Grbavica, film av Jasmila Žbanić.
Villa Giulia

**Villa Giulia** er en renessansevilla in Roma. Den ble bygd av pave Julius III, i det som den gang var ytterkanten av byen, i 1550–1555. Senere ble den en offentlig eid bygning, og huser det etruskiske museet i Roma.

Villaen ble bygd som en ”Villa Suburbana” i et område av Roma som het *Vigna Vecchia*, som lå nær bymuren.

Pave Julius III fikk bygningen designet i av Giacomo Barozzi da Vignola. Nymfebadet og hagen ble designet av Bartolomeo Ammanati, under oppsyn av Giorgio Vasari. Michelangelo arbeidet også med bygningen. Villaen ble etterhvert et påkostet prosjekt, og et flott eksempel på arkitektur innen manierismen. 

Etter pave Julius’ død konfiskerte hans etterkommer, Pave Paul IV, alle hans eiendommer. Villaen ble delt opp, og hovedbygningen og deler av hagen ble gitt til Camera apostolica. Villaen ble restaurert i 1769 på initiativ fra pave Klemens XIV. 

## Eksterne lenker
* 
* Villa Giulia
* Villa Giulia
* Villa Giulia – plantegning
VM i skiskyting 1987

Det **23. [[VM i skiskyting|verdensmesterskapet i skiskyting]]** for menn ble arrangert i Lake Placid i 1987.

Det **4. verdensmesterskapet i skiskyting for kvinner** ble arrangert samme år i Lahtis.

## Medaljevinnere
### Kvinner
} || 
|  || 
|  ||
|}
### Menn

## Medaljestatistikk

## Resultater
### Kvinner, Lahtis
#### 5 km sprint

**Dato**: 27. februar 1987

#### 10 km normaldistanse

**Dato**: 25. februar 1987

#### 3 x 5 km stafett

**Dato**: 28. februar 1987

### Menn, Lake Placid

#### 10 km sprint

**Dato**: 14. februar 1987

#### 20 km

**Dato**: 12. februar 1987

#### 4 x 7,5 km stafett

**Dato**: 15. februar 1987

## Kilder
*VM i skiskyting 1987 – menn hos firstskisport.com
*VM i skiskyting 1987 – kvinner hos firstskisport.com
*IBU - offisiell resultatdatabase hos biathlonworld.com
*1986-87 Biathlon Schedule hos realbiathlon.com
Strøget (København)

**Strøget** er en 1,1 km lang gatestrekning i København, som går fra Rådhuspladsen til Kongens Nytorv. Strøget fikk sitt navn i slutten av 1800-tallet. Inntil da snakket man om *Routen*.

Strøget består av følgende gater/torv:
* Frederiksberggade – den nyeste av Strøgets gater anlagt etter bybrannen i 1728
* Nytorv – fra 1606
* Gammeltorv – byens eldste torv
* Nygade – den korteste gaten anlagt i 1685
* Vimmelskaftet – fra 1689
* Amagertorv – med Helligåndshuset fra 1470
* Østergade – som opprinnelig sluttet ved den gamle Østerport

Gaten ble som et forsøk lagt om til gågate  17. november 1962. Dette var Danmarks første gågate.
Forsøket ble gjort permanent i 1964.

## Eksterne lenker
*  
* Selskabet for Københavns historie – Strøget
Sylfest Glimsdal

**Sylfest Glimsdal** (født 9. oktober 1966 på Fagernes) er en norsk tidligere skiskytter. Han var med på Norges lag som ble verdensmester på lagøvelsen under VM i skiskyting 1998 i Hochfilzen.

I sesongen 1991/92 kom han på tredjeplass sammenlagt i verdenscupen, etter Jon Åge Tyldum og Mikael Löfgren. Under VM 1989 gikk han på det norske stafettlaget som tok bronsemedaljene. I VM 1992 i Novosibirsk var han med på å ta sølv, denne gang i lagøvelsen.

Han er bosatt i Molde, hvor han er ansvarlig for skiskytteravdelingen i Molde og Omegn Idrettsforening.

## Verdenscupseire

## Referanser


## Eksterne lenker
*
Natriumnitritt

**Natriumnitritt**, NaNO2 er et nitrittsalt. Det er et gulhvit krystall pulver, det har høy løselighet i vann og høy hygroskopisk. Det har flere bruksområder, innenfor industriell kjemi prosesser blir det ofte brukt for å gjøre amider om til diazogrupper.

## Bruk som tilsetningstoff
Natriumnitritt er vanlig tilsetningsstoff i kjøtt i noen land. I Norge er bruken av natriumnitrit omdiskutert, men ikke forbudt. Grunnen til skepsisen er at natriumnitritt kan gjennomgå en kjemisk reaksjon i magen og bli giftig. Men likevel brukes stoffet flittig i utlandet, fordi stoffet er særdeles effektiv mot giften botulinumtoksin.

Natriumnitritt tilsettes i små doser i saltlaken til et produkt, og ikke rett i produktet. Forholdet natriumnitritt tilsettes i er avhengig av hva det skal brukes til. De fleste kjøttprodukter skal ha et forhold på 6g natriumnitritt per kg koksalt, men til produksjon av posteier og leverpølser er det satt ned til 3g/kg.

## Annen bruk
Natriumnitritt reagerer med hemoglobin og danner en oksidert form som reagerer binder seg effektivt til cyanid. Stoffet gitt intravenøst er derfor et av de få motmidlene mot denne giften.

## Referanser


## Eksterne lenker
*
Bladfjær

**Bladfjær** er en form for fjæring som ofte finnes på kjøretøyer og i eldre skytevåpen. Fram til spiralfjærene dukket opp på 14-tallet var bladjærene nesten enerådende Bladfjærer fortsatte likevel å være den vanligste form for støtdempere på kjøretøy fram til begynnelsen av 1900-tallet, og brukes fortsatt på tunge kjøretøy. På personbiler er bladfjærene i stor grad erstattet av spiralfjærer, mens lastebiler, og særlig busser, er på vei over til luftfjæring.

## Karakteristikk
Bladfjærer på vogner og kjøretøy består av flere fjærer som er lagt over hverandre og festet. De er som regel festet i rammen på kjøretøyet i hver ende, med midten på akselen som de skal avfjære.

Bladfjærer har innebygd demping, som skyldes friksjon mellom bladene. Dermed er støtdempere ofte ikke nødvendige. Dempinga er proporsjonal med lasten, noe som er en fordel man ikke har med støtdempere. Støtdemperens demping er tilnærmet proporsjonal med hastigheten av fjæringsbevegelsen, noe som gir andreordens dynamikk, hvor en den ideelle *kritiske dempingsfaktoren* kan utregnes. Som funksjon av hastighet, er derimot bladfjæras demping høyst ulineær; hele friksjonen må overvinnes før den gir etter. Det gir dårlig komfort og er lite skånsomt mot veien. Derfor stilles det høyere krav til bruksklasse for veier for tunge kjøretøy med bladfjæring enn med luftfjæring.

## Se også
* Dobbel triangelarmsfjæring

## Referanser
VM i skiskyting 1990

Det **25. [[VM i skiskyting]]**  ble arrangert på tre forskjellige steder i 1990.

Mesterskapet var opprinnelig lagt til Minsk i Sovjetunionen. Der var imidlertid snøforholdene så dårlige at bare de to normaldistansene (20&nbsp;km for menn, 15&nbsp;km for kvinner) kunne avvikles. Det ble bestemt at verdensmesterskapet skulle fullføres i Oslo. Her ble så sprint og lag- og stafettkonkurransene arrangert. Midtveis i herrestafetten ble tåken så tett at øvelsen måtte avbrytes. Den ble senere arrangert i Kontiolax i Finland.

## Medaljevinnere
### Menn

### Kvinner
} || align=right| 1.33.14,1
|  || align=right| +1.13,9
|  ||align=right| +2.52,0
|-
| **Lagkonkurranse**
|  || align=right| 56.30,3
|  || align=right| +4.48,0
|  ||align=right| +5.39,1
|}

## Resultater
### Menn
#### 10 km sprint

**Dato**: 10. mars 1990

#### 20 km

**Dato**: 20. februar 1990

#### 4 x 7,5 km stafett

**Dato**: 18. mars 1990

#### Lagkonkurranse

**Dato**: 8. mars 1990

### Kvinner
#### 7,5 km sprint

**Dato**: 10. mars 1990

#### 15 km

**Dato**: 20. februar 1990

#### 3 x 5 km stafett

**Dato**: 11. mars 1990

#### Lagkonkurranse

**Dato**: 8. mars 1990

## Medaljestatistikk

## Kilder
*Resultatdatabase hos realbiathlon.com
*Resultatdatabase hos firstskisport.com
Maersk Air

**Maersk Air** var et dansk flyselskap som ble startet i 1969 av A.P. Møller – Mærsk og kjøpt opp av Sterling Airways i 2005.

Kjøperne var det islandske investeringsselskapet Fons Eignarhaldsfélag. Maersk ble fusjonert med Sterling European Airlines som de islandske eierne hadde kjøpt tidligere samme år. Det fusjonerte selskapet endret navn til Sterling Airlines. Etter en måned ble det solgt til islandske FL Group som også eide Icelandair. 29. oktober 2008 gikk selskapet konkurs.
## Eksterne lenker
*
Jean Reno

**Jean Reno** (født **Juan Moreno y Herrera Jiménez** 1948) er en fransk filmskuespiller av spansk opprinnelse. I begynnelsen av karrieren sin spilte han i flere franske filmer. Gjennombruddet kom med *[[Det store blå]]* (1988), regissert av Luc Besson.

I 1994 spilte han i den engelsktalende Besson-filmen *[[Léon]]*, og med dette oppnådde han stjernestatusen for alvor. Etter dette ble han en profilert Hollywood-skuespiller, som blant annet er kjent fra actionfilmer.

Han ble født i Marokko med spanske foreldre, vokste opp i Casablanca og flyttet til Frankrike 17 år gammel da moren døde. For å bli fransk statsborger gjorde han militærtjeneste og var hovedsakelig stasjonert i Tyskland. Nicolas Sarkozy er en venn og Sarkozy var forlover i Renos bryllup; de to ble kjent på 1990-tallet da de luftet hund i samme strøk. Reno snakker fransk, spansk, italiensk og engelsk.

## Filmografi

* *[[Mesterkokken]]* (2012)
* *[[22 Bullets]]* (2010)
* *[[The Pink Panther 2]]* (2009)
* *[[Da Vinci-koden (film)|Da Vinci-koden]]* (2006)
* *[[Den rosa panteren (2006)|Den rosa panteren]]* (2006)
* *[[Flyboys]]* (2006)
* *[[Tiger and snow]]* (2005)
* *[[Ruby & Quentin]]* (2003)
* *[[Jet Lag]]* (2002)
* *[[De røde elvene]]* (2000)
* *[[Ronin]]* (1998)
* *[[Godzilla (1998)|Godzilla]]* (1998)
* *[[Alt for Roseanna]]* (1997)
* ** (1996)
* *[[Bortenfor skyene]]* (1995)
* *[[French Kiss]]* (1995)
* *[[Léon]]* (1994)
* *[[Gjestene fra fortiden]]* (1992)
* *[[Det store blå]]* (1988)
* *[[Subway]]* (1985)
* *[[Den siste kampen]]* (1983)

## Referanser


## Eksterne lenker
*
Brynjar Lia

**Brynjar Lia** (født 1966) er en norsk historiker med Vest-Asia som spesialområde. Han har forsket mye på militante islamistiske grupper og har utgitt flere bøker innen sitt fagområde. Han er fra 2015 professor i Midtøstenstudier, Universitetet i Oslo (UiO). 

Lia gjennomførte Forsvarets russiskkurs i 1987 og ble cand.philol ved UiO i 1996. Hovedfagsoppgaven handlet om det egyptiske muslimske brorskap, med støttefagene arabisk, midtøstenkunnskap og russisk. Oppgaven var basert på feltarbeid og arkivstudier i Kairo med et toårig stipend fra Norges Forskningsråd. I 2003 ble han dr. philos. ved UiO med en avhandling om de palestinske selvstyremyndighetene og arbeidet med å bygge opp en palestinsk politistyrke i perioden 1993–2000.    

Lia var forsker ved Forsvarets forskningsinstitutt (FFI) fra 1996 til 2013. I 1999 ble han utnevnt som prosjektleder for FFIs første forskningsprosjekt på internasjonal terrorisme. Han ledet FFIs terrorismeforskning (TERRA-prosjektene) fra 1999 til 2011, med unntak av perioden perioden 2001–2002 da han gjennom Fulbright-programmet var ved Center for Middle Eastern Studies ved Harvard University i USA. I 2014 ble han ansatt som førsteamanuensis i Midtøstenstudier ved UiO og fra 2015 som professor. 

Han har hatt flere verv, deriblant som leder for Senter for islam og midtøstenstudier ved Institutt for kulturstudier og orientalske språk (IKOS) 2014–2016, Faggruppeansvarlig for Midtøstenstudier ved IKOS 2016–2020 og styrerepresentant i *Nordic Society for Middle Eastern Studies* 2018–2019.

Han har utgitt flere bøker, deriblant *Architect of Global Jihad: The Life of Al Qaeda Strategist Abu Mus'ab al-Suri* (2008) som ble utgitt av Hurst Publishers og Columbia University Press. Boka ble omtalt i bokspaltene i *[[The Economist]],* i *[[London Review of Books]]* og i *[[The New York Review of Books]]*.

Lia er blitt brukt av både norsk og internasjonale media som ekspertkommentator i spørsmål knyttet til al-Qaida og internasjonal terrorisme. I 2012 var han oppnevnt som sakkyndig vitne i rettssaken mot Anders Behring Breivik og i straffesaken mot Mullah Krekar. Han var også rettsoppnevnt sakkyndig i en mye omtalt rettssak i 2020 mot en norsk-pakistansk kvinne som var siktet for å ha sluttet seg til "Den islamske staten".

## Bibliografi
* 1998: *The Society of the Muslim Brothers in Egypt 1928–42*, Ithaca Press
* 2005: *Globalisation and the Future of Terrorism: Patterns and Predictions*, Routledge
* 2006: *A Police Force without a State: A History of the Palestinian Security Forces in the West Bank And Gaza*, Ithaca Press
* 2007: *Building Arafat's Police: The Politics of International Police Assistance in the Palestinian Territories After the Oslo Agreement*, Ithaca Press
* 2008: *Architect of Global Jihad: The Life of Al Qaeda Strategist Abu Mus'ab al-Suri*, Hurst Publishers og Columbia University Press

## Referanser
Transfett

**Transfett**, også kalt **transfettsyre**, er en type fler- eller enumettet fett. Transfett forekommer naturlig i små mengder i kjøtt og meieriprodukter fra drøvtyggere, men mesteparten av transfettet som mennesker får i seg gjennom kosten i dag blir produsert industrielt som et biprodukt under herding av planteoljer.

Transfett er verken nødvendig for kroppen eller godt for helsen. Tvert imot har transfett blitt funnet å øke faren for å utvikle koronar hjertesykdom og kreft. En japansk undersøkelse har funnet ut at de med høye transfettverdier i blodet har mellom 50 % til 75 % større risiko for å få Alzheimer eller annen form for demens enn folk med normale verdier. 

Kjemisk sett er transfett bygget opp av de samme grunnstoffene som ikke-transfett, men molekylene har forskjellig form. Utgangspunktet er umettet fett som herdes ved at man addererer hydrogengass til dobbeltbindingene. I et molekyl med dobbeltbindinger kan hydrogenatomene befinne seg enten på samme side – cis, eller hver sin side – trans, av dobbeltbindingen. 

 Eksempel – alkenetet but-2-en:
                H     H                              H        CH3           
 cis:            C = C                trans:          C = C ´
           CH3 ´       ` CH3                     CH3 ´      H

I transfett-molekyler er dobbeltbindingene mellom karbon-atomene i trans-konfigurasjon i stedet for den naturlige cis-konfigurasjonen, noe som resulterer i en rett heller enn bøyd form. Transfett har på grunn av dette høyere smeltepunkt enn tilsvarende cisfett (færre forgreininger gjør at det pakkes mer sammen).

## Matvarer som inneholder transfett
* Frityrfett som benyttes i gatekjøkken og fastfood-bransjen
* Frityrlaget som omgir frossenvarer som fiskepanetter, snitzler og lignende
* Bakefett i kjeks, kaker og annet bakverk (særlig produkter med lang holdbarhetsdato)
* Suppeposer og sauseposer
* Visse peanøttsmør (hydrogenerte vegetabilske oljer)
*Noen typer erstatningskaffefløte (ikke-melkebasert)

Margarin har i mange år vært pekt på som en matvare som inneholder mye transfett, spesielt sammenlignet med meierismør. Dette stemte tidligere, hvor den industrielle herdingen av vegetabilske oljer førte til at at de gode fettsyrene ble omdannet til transfett. Nå finnes det nyere metoder å fremstille margarin på, og margarin inneholder ikke transfett i Norge i dag.

## Referanser


## Eksterne lenker
* 
* Artikkel i ''Tidsskrift for Den norske lægeforening'' om transfett i norsk kosthold
* Corporate InGREEDients (Amerikansk dokumentar om sammenhengen mellom kosthold og sykdom, med fokus på transfett og hydrogenerte oljer)
Scarface (film fra 1983)

***Scarface*** er en amerikansk film fra 1983, regissert av Brian De Palma, skrevet av Oliver Stone og med Al Pacino i hovedrollen som den kubanske gangsteren Tony Montana, som flykter til USA for å oppleve den amerikanske drømmen, i en kriminell versjon.

Filmen er en nyinnspilling av Howard Hawks' film *[[Scarface (1932)|Scarface]]* fra 1932.

Filmen fikk 18 års aldersgrense på grunn av dens referanser til rusmidler og vold. Den versjonen som gikk på norske kinoer i 1980-årene, var kraftig sensurert. En usensurert versjon av filmen ble sluppet på det norske videomarkedet i 1990-årene.

Hovedåpersonens replikk «Say 'hello' to my little friend!» («Hils på den lille vennen min»), mens han skyter med et automatvåpen mot en gruppe inntrengere, ble i 2005 rangert blant de 100 beste replikkene i amerikansk filmhistorie, i kåringen AFI's 100 Years…100 Movie Quotes.

## Handling
Tony Montana blir med i den store flyttingen av kubanere fra Mariel til USA. Tony er, som de fleste flyktningene var, en kriminell som flykter fra Cuba for å søke rikdom og herredømme over Miamis kriminelle underverdenen. Når de kommer til USA, blir de flyttet til en egen flyktningleir mens USAs myndigheter prøver å finne ut hvor de skal ha kubanerne. Tony og Manny Ribera, hans medkriminelle, prøver på mange måter å finne seg en vei ut derfra, men det ser ikke lyst ut. Manny, som har en del kontakter i USA, finner imidlertid en løsning der han de kan komme seg ut mot et oppdrag: Tony skal drepe en som var en av Fidel Castros nærmeste menn. Han gjorde dette, og de to flyttet ut av leiren.

I begynnelsen må Tony og Manny jobbe på et gatekjøkken. Manny er innstilt på å ha mer dårlige jobber i begynnelsen av sin kriminelle karriere, mens Tony ikke tolererer slike. Han vil ha mer penger og vanskeligere oppdrag. De blir sendt ut på et oppdrag der de skal angivelig kjøpe kokain, men hensikten er å stjele det og drepe de andre kokainselgerne. Aksjonen var vellykket, og Tony blir ansett som en kald drapsmann og en interessant nykomling blant Miamis kriminelle underverdenen.

Tony får i oppdrag å møte Alejandro Sosa og forhandle seg til en best mulig avtale. Han har med seg Omar Suarez, som egentlig skal ta seg av pratingen. Tony tar imidlertid over og får til en god avtale, som innebærer over hundre kilo kokain per måned. Sosa stoler ikke på Suarez og dreper ham. Han og Tony skaper et vennskap bygget på respekt og troverdighet, men Sosa understreker: «Don't fuck me, Tony. Don't you ever try to fuck me».

## Roller
* Al Pacino – Tony Montana
* Steven Bauer – Manny Ray
* Michelle Pfeiffer – Elvira
* Mary Elizabeth Mastrantonio – Gina
* Robert Loggia – Frank Lopez
* Míriam Colón – Mama Montana
* F. Murray Abraham – Omar Suarez
* Paul Shenar – Alejandro Sosa
* Harris Yulin – Chief Detective Narcotics – Miami Division Mel Bernstein
* Ángel Salazar – Chi Chi
* Arnaldo Santana – Ernie
* Pepe Serna – Angel
* Michael P. Moran – Nick The Pig
* Al Israel – Hector The Toad
* Mark Margolis – Alberto
* Joe Marmo – Nacho Contreras

## Eksterne lenker
* 
* 
*  scarface1983.com
VM i skiskyting 1991

Det **26. [[VM i skiskyting|verdensmesterskapet i skiskyting]]**  ble arrangert fra 1. til 10. februar 1991 i Lahtis. Den finske byen arrangert VM for tredje gang, VM 1981 og 1987 gikk også i Lahtis.

## Medaljevinnere
### Menn

### Kvinner

## Resultater
### Menn
#### 10 km sprint

**Dato**: 19. februar 1991

#### 20 km

**Dato**: 24. februar 1991

#### 4 x 7,5 km stafett

**Dato**: 23. februar 1991

#### Lagkonkurranse

**Dato**: 21. februar 1991

### Kvinner
#### 7,5 km sprint

**Dato**: 19. februar 1991

#### 15 km

**Dato**: 24. februar 1991

#### 3 x 7,5 km stafett

**Dato**: 23. februar 1991

#### Lagkonkurranse

**Dato**: 21. februar 1991

## Medaljestatistikk

## Kilder
*Resultatdatabase hos realbiathlon.com
*Resultatdatabase hos firstskisport.com
Blakset

**Blakset** er ei bygd og en grunnkrets i Stryn kommune i Vestland. Stedet har utsikt utover Nordfjord.

Ved Ulvedal sør i bygda ligger Ulvedalsveten, som har den eneste vetestova som står på sin opprinnelige plass. Den har treverk fra år 1000. En annen turistattraksjon er å kjøre Panoramaveien, som går tvers igjennom bygda. 

I Blakset ligger Nordsida kyrkje. 

Blakset grunnkrets omfatter strekningen fra Ulvedal i sør til Dokset i nord. Innbyggertallet i grunnkretsen siden 2000:

## Referanser
Vidunderbarn

**Vidunderbarn** er et barn med særskilte evner som er svært uvanlige hos barn på samme alder. Barnet kan være ekstremt musikalsk, ha veldig høy IQ, være uvanlig begavet i for eksempel matematikk eller naturvitenskap, ha en særlig høy språklig intelligens, eller ha store kunstneriske eller sportslige talenter. 

Komponisten Wolfgang Amadeus Mozart er blant de best kjente vidunderbarn i historien. I Norge har blant andre sjakktalentet Magnus Carlsen og pianisten Wolfgang Plagge blitt kalt vidunderbarn.

Lista under viser et utvalg personer som har blitt omtalt som vidunderbarn  

*Isaac Newton (1643–1727), fysiker
*Christian Heinrich Heineken (1721–1725), universalgeni
*Jean-Philippe Baratier (1721–1740), språkmann og matematiker
*Tobias Mayer (1723–1762), matematiker
*Wolfgang Amadeus Mozart (1756–1791), cembalist og komponist
*Ludwig van Beethoven (1770–1827), komponist
*William Crotch (1775–1847), organist og komponist
*Carl Friedrich Gauss (1777–1855), matematiker
*William Rowan Hamilton (1805–1865), matematiker og fysiker
*Frédéric Chopin (1810–1849), komponist
*Carl Filtsch (1830–1845), pianist og komponist
*Rio Gebhardt (1907–1944), komponist og dirigent
*Herbert von Karajan (1908–1989), dirigent
*Andor Foldes (1913–1992), pianist 
*Bobby Fischer (1943–2008), sjakkspiller
*John von Neumann (1903-1957), matematiker og professor

## Se også
*Begavelse
*Talent
*Universalgeni

## Referanser


## Eksterne lenker
*
Mellomspett

**Mellomspett** (vitenskapelig navn *Dendrocopos medius*) er en spettefugl. Den eksisterer ikke i Norge, og har forsvunnet fra Danmark og Sverige de siste årene. Den blir ca. 22 cm lang og kan veie opp til 60 gram.

Første mellomspett i Sverige på 20 år (29-12-2014)

## Eksterne lenker
*
Dagfinn Sørensen

**Dagfinn Sørensen** (født 1965) er en norsk psykolog, sexolog og skribent. Han er spesialist i klinisk psykologi og har utgitt flere bøker innen sitt fagfelt. 

Sørensen ble utdannet psykolog ved Universitetet i Oslo i 1995 og autorisert spesialist i klinisk sexologi ved Nordic Association for Clinical Sexology i 2002. Han startet karrieren ved Institutt for klinisk sexologi i Oslo og etablerte deretter egen praksis i Tromsø for behandling av seksuelle problemer. I 2001 ble han ansatt som spesialpsykolog ved Universitetssykehuset Nord-Norge. 

## Utgivelser
* *Om menn og mus - en sex og samlivsguide av og for menn, og kvinner som vil forstå dem* (2015)
* *Vold, overgrep og omsorgssvikt mot risikoutsatte voksne - Forebygging, avdekking og håndtering* (2021), sammen med Nina Christine Dahl. 
* *Forelskelse, sex og kjærlighet* (sammen med daværende ektefelle Bente Træen) (1997)
* *Elske deg, elske med deg* (sammen med Bente Træen) (1999)
* *Ditt liv og mitt liv - sammen* (sammen med Bente Træen) (Kagge forlag, 2004),

## Referanser